నేలటూరు రామదాసు అయ్యంగార్

నేలటూరు రామదాసు అయ్యంగార్ గారు 8-2-1891 వికృతినామ సంవత్సరం పుష్య బహుళ అమావాస్య నాడు నెల్లూరులో జన్మించారు. ఈయన ప్రముఖ అధ్యాపకుడు, పండితుడు,విమర్సకుడు, నటుడు.

రచనలు-జీవిత చరిత్ర
వీరు సంస్కృతంలో ఎం.ఏ.భట్టభద్రులు.ఉపాధ్యాయ శిక్షణ పొంది, స్కూళ్ళ  యిన్.స్పెక్టరుగా కొంతకాలం పనిచేసి, ఆపనిలో ఇమడలేక, నెల్లూరు వెంకటగిరి రాజాగారి కళాశాలలో అధ్యాపకులుగా చేరి, సంస్కృతం, చరిత్ర బోధించారు. వీరి సాహిత్య గురువులు శ్రీ వేదము వేంకటరాయశాస్త్రి గారు. వెంకటారాయ శాస్త్రిగారి శిష్యులలో రామదాసు అయ్యంగార్ ప్రముఖులు. గువురుగారి వద్ద నేర్చిన విద్యనంతా శిష్యులకు పంచుట మాత్రమే కాక, సులభంగా అర్థంకాని కొన్ని సంస్కృత నాటకాలకు గొప్ప వాఖ్యానములు రాశారు.

తెలుగుల జుట్టిన తెగులు వీరి తొలి వ్యాసాలలో ఒకటి. భారతిలో మేఘసందేశాన్ని గూర్చి మంచి వ్యాసాలు రాసి రామదాస అయ్యంగార్. పేరుపొందారు. వీరి కాళిదాసు శాకుంతల వ్యాఖ్యానంను వెంకటరాయశాస్త్రి ప్రకటించారు. భవభూతి ఉత్తరరామ చరితము, విశాఖదత్తుని ముద్రారాక్షసుము నాటకాలకు వీరు రాసిన వ్యాఖ్యలను ఆంధ్రప్రదేశ్ సాహిత్యాకాడమీ ప్రచురించింది. ఈ వ్యాఖ్యానాలు వీరి పాండిత్యానికి నిదర్శనాలు. 

ఈయన వ్యాఖ్యాతమాత్రమే కాక, గొప్ప రంగస్థల నటులు కూడా. ఈయన వేదంవారు స్థాపించిన ఆంధ్రాభాషాభిమాని సమాజంలో చేరి, ప్రధాన పాత్రలు ధరించారు. శాకుంతలంలో కణ్వుడు, బొబ్బిలి యుద్ధంలో విజయరామరాజు, బుస్సీదొర, ప్రతాపరుద్రీయంలో చెకుముకిశాస్త్రి మొదలైన పాత్రలను ధరించి ప్రేక్షకుల మెప్పుపొందారు.

నెల్లూరు పత్రికలలో 'రసలుబ్దుడ'నే పేరుతో-ఆనాడు ప్రదర్సింపబడిన నాటకాలపై చక్కని చిక్కని సమీక్షలు రాసేవారు. ఈయన విమర్శలను నటకాగ్రణి-శ్రీ స్థానం నరసింహారావు గారు మెచ్చుకున్నారు. 

శ్రీ రామదాసు అయ్యంగార్ శ్రీ విక్రాల రామచంద్రాచార్యులతో శాస్త్రచర్చకు దిగి తన వాదోపవాద నైపుణిని చాటి గెలిచినదిట్ట.

శ్రీ రామదాసు అయ్యంగార్ గారు 3-1-1974 నాడు పరమపదించారు.

మూలాలు
 1. 1974 భారతి మాస పత్రిక. 2. జమీన్ రయితు వారపత్రిక, తేది 11-01-1974 సంచికలో గుర్రం సుబ్రహ్మణ్యం రాసిన "విద్వన్మణి రామదాసు అయ్యంగార్" వ్యాసం, పుట 5.       

వర్గం:1891 జననాలు
వర్గం:1974 మరణాలు
వర్గం:నెల్లూరు జిల్లా ఉపాధ్యాయులు
వర్గం:నెల్లూరు జిల్లా రచయితలు
వర్గం:నెల్లూరు జిల్లా సాహితీ విమర్శకులు